[{"text_idx": "#000009", "text": "Erizaina naiz ospitalean. Lana aurkitu nuen Parisetik, erizainen kongresu batean. Urtero kongresu hori antolatzen da Parisen eta han edozein herrirat joateko parada daukagu. Gure izena eta hautua adieraz ditzakegu eta nik Montrealen hautua egin nuen orduan."}, {"text_idx": "#000012", "text": "Montrealen Euskal Etxea badago eta ondorioz euskaraz ari naiz Euskal Etxekoekin batez ere. Lagunak egin ditut Euskal Etxean eta haiekin ateratzen naiz. Familiarekin ere, euskaraz ari naiz, skype bitartez askotan. Baina eguneroko bizitzan ez dut euskara erabiltzen, lanean ere ez, eta nire pisukidearekin erezta."}, {"text_idx": "#000016", "text": "Nire lana nahiko aldakorra da, ordutegiak aldatzen ahal dira baina orokorki lan baldintzak onagoak dira Europari konparatuz. Diru gehiago bada hemen sektore horretarako. Hobekiago pagatuak gira, espezialitate ainitz bada, lana ezberdina da."}, {"text_idx": "#000017", "text": "Hemen \u201cBrunch\u201d etara joatea gustatzen zaigu eguerditan edo arratsaldez. Udan plazergarri da festibal asko dagoelako kanpoan, adibidez Place des Are\u0300nes-en edo denetan karriketan, karrika batzuk hetsiak baitira horretarako. Metroan ere animazio ainitz bada. Egia erran udan oso animatua da bizitza. Neguan haatik pixkat zailago da, nahiz eta festibalak egon ere (\u201cMontre\u0301al en lumie\u0300res\u201d adibidez), turista gutxiago bada, jendea ez da luzaz kanpoan egoiten, hotzagatik batez ere."}, {"text_idx": "#000020", "text": "Kebekiarrek ez dute hainbeste ezagutzen Euskal Herria baina azkar uler dezakete gure egoera han berdintsua baita : haiek frantses eta ingelesaren arteko kalapita dutelako. Euskalduna izatea, \u201cQue\u0301be\u0301cois\u201d izatearekin hurbil da."}, {"text_idx": "#000027", "text": "Oporrentzat Ehrat sartuko naiz hiru astez. Montrealen egonen naiz visa bukatu arte. Egia erran ez"}]